**ՀԻՄՆԱՎՈՐՈՒՄ**

**«ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈԽԵԼՈՒ ԵՎ ՀՈՂԱՄԱՍԻ ԿԱՌՈՒՑԱՊԱՏՄԱՆ ԻՐԱՎՈՒՆՔԻ ՏԱՐԵԿԱՆ ՎԱՐՁԱՎՃԱՐ ՍԱՀՄԱՆԵԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Որոշման նախագծի ընդունման անհրաժեշտությունը պայմանավորված է հետևյալով.

Որոշման նախագծով նախատեսվում է Հայաստանի Հանրապետության Սյունիքի մարզի Մեղրի համայնքի Լեհվազ բնակավայրի համակցված տարածական պլանավորման փաստաթղթերում կատարել փոփոխություն և համաձայն N1 հավելվածի, որպես առաջնահերթ միջոցառում, պետական սեփականություն հանդիսացող գյուղատնտեսական նշանակության հողերից 7,84063 հեկտար (1 միավոր) մակերեսով այլ հողատեսք (կադաստրային ծածկագիր՝ 09-037-0204-0001-ից) փոխադրել արդյունաբերության, ընդերքօգտագործման և այլ արտադրական նշանակության հողերի կատեգորիա՝ «ընդերքօգտագործման հողեր» գործառնական նշանակության՝ ՀՀ օրենսդրությամբ սահմանված կարգով ընդերքն օգտակար հանածոների արդյունահանման համար:

Նշված 7,84063 հեկտար հողամասը Հայաստանի Հանրապետության վարչապետի 2009 թվականի դեկտեմբերի 22-ի N 1064-Ա որոշմամբ ստեղծված Հայաստանի Հանրապետության համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի 2022 թվականի դեկտեմբերի 30-ի N2/փ-315 դրական եզրակացությունը, ըստ որի անհրաժեշտ է կատարել հողամասի նպատակային նշանակության փոփոխություն: Հողամասի նպատակային նշանակության փոփոխումից հետո այն ընդերքն օգտակար հանածոների արդյունահանման նպատակով, կառուցապատման իրավունքով տրամադրվելու է «ԼԻՃՔՎԱԶ» ՓԲԸ-ին՝ տարեկան 2352189 (երկու միլիոն երեք հարյուր հիսուներկու հազար հարյուր ութսունինը) ՀՀ դրամ:

Ելնելով վերոգրյալից՝ Մեղրի համայնքի ավագանու քննարկմանն է ներկայացվում «Հողամասի նպատակային նշանակությունը փոխելու և հողամասի կառուցապատման իրավունքի տարեկան վարձավճար սահմանելու մասին» Մեղրի համայնքի ավագանու որոշման նախագիծը:

**ՏԵՂԵԿԱՆՔ**

**«ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈԽԵԼՈՒ ԵՎ ՀՈՂԱՄԱՍԻ ԿԱՌՈՒՑԱՊԱՏՄԱՆ ԻՐԱՎՈՒՆՔԻ ՏԱՐԵԿԱՆ ՎԱՐՁԱՎՃԱՐ ՍԱՀՄԱՆԵԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հողամասի նպատակային նշանակությունը փոխելու և հողամասի կառուցապատման իրավունքի տարեկան վարձավճար սահմանելու մասին» Մեղրի համայնքի ավագանու որոշման նախագծի ընդունման կապակցությամբ այլ իրավական ակտերի ընդունման անհրաժեշտություն չի առաջանում։

**ՏԵՂԵԿԱՆՔ**

**«ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈԽԵԼՈՒ ԵՎ ՀՈՂԱՄԱՍԻ ԿԱՌՈՒՑԱՊԱՏՄԱՆ ԻՐԱՎՈՒՆՔԻ ՏԱՐԵԿԱՆ ՎԱՐՁԱՎՃԱՐ ՍԱՀՄԱՆԵԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՄԵՂՐԻ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հողամասի նպատակային նշանակությունը փոխելու և հողամասի կառուցապատման իրավունքի տարեկան վարձավճար սահմանելու մասին» Մեղրի համայնքի ավագանու որոշման նախագծի ընդունման կապակցությամբ ՀՀ Սյունիքի մարզի Մեղրի համայնքի եկամուտները կավելանա 2352189 (երկու միլիոն երեք հարյուր հիսուներկու հազարհարյուր ութսունինը) ՀՀ դրամով, իսկ բյուջեի ծախսերում փոփոխություններ չեն առաջանա:

**ՀԱՄԱՅՆՔԻ ՂԵԿԱՎԱՐ՝ Բ. ԶԱՔԱՐՅԱՆ**